Volodimirs Savons

Volodimirs Savons (; ;  Čerņihiva —  Harkiva) bija Padomju Savienības un Ukrainas starptautiskais lielmeistars šahā (1973).

 Biogrāfija 
Šahu iemācījies spēlēt vienpadsmit gadu vecumā. 1960. gados bijis viens no perspektīvākajiem PSRS jaunajiem šahistiem. PSRS šaha čempionātos debitējis 1962. gadā, bet 1971. gadā kļuvis par PSRS šaha čempionāta uzvarētāju.USSR Championship (1971) 1967. gadā Sarajevā starptautiskajā šaha turnīrā bijis trešais, bet 1970. gadā turnīrā Debrecenā dalījis pirmo vietu ar Ištvānu Bileku. 1972. gadā bijis otrais starptautiskajā šaha turnīrā Suhumi (uzvarējis Mihails Tāls).Sukhumi (1972) 1973. gadā piedalījies Pasaules šaha čempiona izcīņas cikla starpzonu turnīrā Brazīlijā, kurā ieņēmis 8. vietu.1973 Petropolis Interzonal Tournament Par panākumiem turnīros FIDE 1967. gadā Savonam piešķīrusi starptautiskā meistara (IM), bet 1973. gadā - starptautiskā lielmeistara (GM) nosaukumu.

Sekmīgi pārstāvējis PSRS komandu lielākajos komandu šaha turnīros:
 Pasaules šaha olimpiādēs piedalījies 1972. gadā un komandu vērtējumā izcīnījis zelta medaļu;OlimpBase :: Men's Chess Olympiads :: Vladimir Savon
 Pasaules studentu šaha čempionātā piedalījies 6 reizes (1960, 1962, 1964-1967). Komandu vērtējumā izcīnījis 5 zelta (1962, 1964-1967) un sudraba (1960) medaļas, bet individuālajā vērtējumā izcīnījis 2 zelta (1962, 1965) medaļas.OlimpBase :: World Student Team Chess Championship :: Vladimir Savon

Divas reizes kopā ar Ukrainas komandu uzvarējis PSRS komandu šaha čempionātā (1979, 1981).OlimpBase :: Soviet Team Chess Championship :: Vladimir Savon 1966. gadā uzvarējis PSRS komandu kausa izcīņā šahā Bruņoto spēku komandas sastāvā.OlimpBase :: Soviet Team Chess Cup :: Vladimir Savon

Beidzis Harkivas Universitātes ekonomikas fakultāti. Mūža beigās strādājis par šaha treneri. Starp viņa audzēkņiem bija tādi pazīstami lielmeistari kā Vasiļs Ivančuks, Ruslans Ponomarjovs un Sergejs Karjakins. Bijis Ukrainas izlases galvenais treneris, kad tā uzvarēja Pasaules šaha olimpiādē 2004. gadā.

 Atsauces 

 Ārējās saites 

Kategorija:1940. gadā dzimušie
Kategorija:2005. gadā mirušie
Kategorija:Čerņihivā dzimušie
Kategorija:PSRS šahisti
Kategorija:Ukrainas šahisti
Kategorija:Šaha treneri